Eksodus 4:2-9 Moses vertrou op die HERE en vat die slang by sy stert en dan het hy weer ‘n kierie in sy hand. Die manier dat Moses die slang by sy stert vat sal vir mense al duidelik maak dat hy nie ‘n slangebesweerder is nie. As Moses hierdie teken uitvoer sal dit vir die Israeliete bewys dat God hom na hulle gestuur het. Dit moet vir die Israeliete bewys dat die HERE werklik aan Moses verskyn het en dat hy met God se gesag tot hulle kom.
Die HERE gee vir Moses ‘n tweede teken. Hy moet sy hand in sy boesem steek. As hy hom daarna uit die vou van sy klere haal, is sy hand wit. Sy hand is vol melaatsheid. Melaatsheid is in die Bybel ‘n versamelnaam vir allerhande huidsiektes. Dit kan ernstige en minder ernstige siektes wees. Melaatsheid het ‘n mens onrein vir God gemaak. ‘n Melaatse moes in afsondering lewe en as hy weer gesond geword het moes ‘n priester hom na ondersoek weer amptelik gesond verklaar.
Eksodus 4:10-12 12 Moses is nie lus om hierdie opdrag in God se diens te doen nie. Hy kom daarom nou met ‘n nuwe beswaar. Hy sê vir die HERE dat Hy vir hierdie taak nie die goeie persoon gekies het nie. Hy is hiervoor nie die regte persoon nie want hy is “swaar van mond en swaar van tong”. Dit wil sê dat hy nie maklik praat nie en dit is tog nodig as ‘n mens ‘n leier van ‘n volk is en hy met die Farao moet praat. Iemand wat sukkel om te praat en te formuleer kan dit tog nie doen nie! Moses sê dat hy nog nooit ‘n man was wat maklik gepraat het nie. Die HERE se reaksie is nou baie direk en wys ook ‘n duidelike teregwysing. Hy herinner Moses daaraan dat Hy God is. Hy is dit wat elke mens gemaak het en vir elke mens dit gee wat hy nodig het. Hy gee vir die mens ‘n mond en maak mense stom, blind, siende en blind. Dit lê almal in Sy hand. Die HERE ontmasker so Moses se onwil en sy gebrek aan geloof. Die HERE vat nie langer meer nonsens nie. Moses moet weet dat Hy die HERE is en dat hy nou moet gaan. Hy sal met Moses se mond wees. Hy sal die woorde in Moses se mond lê en daarvoor sorg dat hy op die regte tyd die regte woorde praat. Hierdie dinge wys vir ons dat die HERE ons altyd op die gebed gee wat ons in daardie omstandighede nodig het. Dit laat my ook denk aan wat die Here Jesus in Matteus 10 sê: “Wanneer hulle julle uitlewer, moet julle julle nie bekommer oor hoe of wat julle moet sê nie, want op daardie oomblik sal God aan julle gee wat julle moet sê. Dan is dit nie julle wat praat nie, maar die Gees van julle Vader wat deur julle praat.” Vs 19,20